Coba ceritain soal Ahmad Adnan Fadzil dalam bahasa melayu

Ustaz Ahmad Adnan Bin Fadzil, penulis buku Islamik, pendakwah dan ahli panel Syariah Jabatan Mufti Kerajaan Negeri Perlis.

Dilahirkan di Tambun Tulang, Arau, Perlis. Beliau mendapat pendidikan awal di Sekolah Menengah Agama Alawiyah, Arau, Perlis (dari tahun 1986 hingga 1989). Kemudian beliau melanjutkan pengajian di Kolej Islam Klang, Selangor (dari tahun 1989 hingga 1992). Seterusnya ke Universiti Al-Azhar, Mesir pada tahun 1992 hingga tamat pengajian Ijazah Pertama (B.A) dalam Fakulti Syari’ah dan Undang-undang (bidang pengkhususan bahagian perundangan Islam) pada penghujung tahun 1997. Beliau kemudian melanjutkan pengajiannya di peringkat Dirasah ‘Ulya (Pra M.A) di selama dua tahun di Fakulti Syari’ah, Institut Pengajian Tinggi Islam Kerajaan Negeri Kedah (INSANIAH). Kolej tersebut mempunyai kerjasama dengan Universiti Al-Azhar dan berjaya memperolehi Diploma Dirasah ‘Ulya (Pengajian Peringkat Tinggi) dalam bidang pengkhususan Fiqh pada tahun 2004.Pada tahun 2020 beliau memperolehi ijazah sarjana (MA) dari OUM dalam Pengajian Islam. Sekarang sedang melanjutkan pengajian PhD di Kolej Universiti Islam Perlis (KUIPs).

Selain menimba ilmu secara dirayah (talaqqi ilmu dan kefahaman dari para ulamak), beliau juga memberi keutamanan kepada ilmu riwayah (iaitu mengambil sanad ilmu dari para ulamak sama ada secara ijazah khusus atau ijazah umum). Di antara guru/syeikh sanad beliau ialah Syeikh Muhammad Abduh Sulaiman al-Ahdal, Syeikh Qasim al-Bahar, Syeikh Walid Idris al-Manisi, Syeikh Abdul Nur Zazuz al-Jazairi, Syeikh Muhammad Soleh al-Farfur dan beberapa lagi. Sanad-sanad beliau kepada kitab-kitab rujukan hadis utama boleh dibaca dalam blog beliau; http://mutiara-sunnahnabi.blogspot.com/search/label/SANAD.